ชาโดว์กาแล็กติก้า

แชโดว์กาแล็กติกา  เป็นกลุ่มตัวร้ายในเซเลอร์มูน ภาคเซเลอร์สตาร์ นำโดยเซเลอร์กาแล็กเซีย โดยกลุ่มแชโดว์กาแล็กติกาประกอบไปด้วยเหล่าเซเลอร์แอนิมาเมต (อนิเมะ 4 คน, มังงะและภาพยนตร์อนิเมะเซเลอร์มูน คอสมอส 5 คน) ประกอบไปด้วยเซเลอร์ไอเอินเมาส์ เซเลอร์อะลูมินัมไซเรน เซเลอร์เลดโครว์ เซเลอร์ทินเนียงโกะ และเซเลอร์เฮฟวีเมทัลปาปียง (ปรากฏตัวเฉพาะในมังงะและเซเลอร์มูน คอสมอส) และเซเลอร์ที่ถูกกาแล็กเซียทำลายดาวบ้านเกิด และไม่มีทางเลือกจึงมาเป็นลูกสมุนของกาแล็กเซีย (ปรากฏตัวเฉพาะในมังงะและเซเลอร์มูน คอสมอส) โดยประกอบไปด้วยเซเลอร์ลีที เซเลอร์นิมอซินี เซเลอร์ไค และเซเลอร์ฟาย และมีอีก 2 ตัว (ปรากฏตัวเฉพาะในภาคละครเวที) โดยประกอบไปด้วยเซเลอร์พิวเตอร์ฟอกซ์และเซเลอร์ไทเทเนียมเครกโกะ
== เหล่าแชโดว์กาแล็กติกา ==
เซเลอร์กาแล็กเซีย (ญี่ปุ่น:  セーラーギャラクシア โรมาจิ: Sērā Gyarakushia อังกฤษ: Sailor Galaxia)
พากย์เสียงโดยมิตสึโกะ โฮริเอะ, เมงูมิ ฮายาชิบาระ (ภาพยนตร์อนิเมะคอสมอส)
ในอนิเมะ กาแล็กเซียเป็นหัวหน้าของกลุ่มตัวร้ายในภาคสุดท้ายหรือภาคเซเลอร์สตาส์ ซึ่งเธอต้องการครอบครองดาราจักรทั้งหมด เธอปลดปล่อยราชินีเนเฮเรเนียจากมนต์สะกด และเป็นคนที่ทำให้โฮตารุตื่นขึ้นในฐานะของเซเลอร์แซเทิร์น มีพลังร้ายกาจมากที่สุดในเรื่องเซเลอร์มูน
ในอนิเมะ ในอดีต เซเลอร์กาแล็กเซียได้รับการขนานนามว่าเป็นอัศวินเซเลอร์ในตำนานที่แข็งแกร่งที่สุด และเมื่อได้ต่อสู้กับเคออสจนพลาดท่า เคออสเข้าสิงร่าง กาแล็กเซียจึงได้จำยอม ดึงสตาร์ซีดของตนออกมาและตามหาผู้ที่สามารถล้มล้างเคออสได้
ในมังงะและภาพยนตร์อนิเมะคอสมอส สถาปนาตนเองเป็นอัศวินเซเลอร์ โดยในอดีตเป็นเพียงเด็กเร่ร่อน แต่เมื่อบังเอิญได้ฟังคำทำนายจากไวส์แมน ทำให้เริ่มมีแผนการยึดครองจักรวาลโดยไม่รู้ว่าตนเองกำลังถูกเคออสหลอกใช้อยู่
ต่อมาเมื่อยึดครองจักรวาลไปได้ส่วนหนึ่ง จึงเกิดความเบื่อหน่ายในการยึดครอง แต่ด้วยพลังของอิเทอร์นัลเซเลอร์มูนที่สะท้อนไปทั่วจักรวาลทำให้ความอยากกระหายในการครองจักรวาลเริ่มขึ้นอีกครั้งพร้อมกับต้องการพลังอันยิ่งใหญ่ของอิเทอร์นัลเซเลอร์มูน กาแล็กเซียสั่งให้ลูกน้องไปสังหารองครักษ์ทุกคนของอิเทอร์นัลเซเลอร์มูน และปลุกขึ้นมาอีกครั้งเพื่อต่อกรกับอิเทอร์นัลเซเลอร์มูน ให้ได้ได้พบกับความทรมานอย่างแสนสาหัสและทำให้ตกหลุมพรางของกาแล็กเซียที่ได้วางไว้
ภายหลังจากการสู้ที่ดาวซีโรในกลุ่มดาวคนยิงธนู กาแล็กเซียได้รับรู้ความจริงว่า ดาวบ้านเกิดของเธอคือดวงจันทร์ และได้สำนึกผิดในการกระทำที่ตนเองก่อขึ้นเอาไว้แต่ท้ายที่สุดได้เสียชีวิตลง
เคออส  หรือ เซเลอร์เคออส (ญี่ปุ่น: セーラーカオス โรมาจิ : Sērā Kaosu อังกฤษ: Sailor Chaos)
พากย์เสียงโดยมิตสึกิ ไซงะ (ภาพยนตร์อนิเมะคอสมอส)
ในมังงะและภาพยนตร์อนิเมะคอสมอสเป็นเซเลอร์ที่แข็งแกร่งที่สุด และเป็นผู้จุดกำเนิดศัตรูที่หมายจะทำลายเซเลอร์มูนทั้งปวง ส่วนในอนิเมะ เป็นวิญญาณที่ชั่วร้ายและได้สิงร่างของกาแล็กเซียเพื่อยึดครองจักรวาลทั้งปวง
เซเลอร์ไค 
พากย์เสียงโดยฟูมิ มิซูชาวะ (ภาพยนตร์อนิเมะคอสมอส)
เป็นอัศวินเซเลอร์ที่โหดร้ายและฆ่าเซเลอร์คากีวตาย ทั้งโหดเหี้ยม ทารุณทั้งสีหน้าและจิตใจ (ปรากฏตัวเฉพาะในมังงะและภาพยนตร์อนิเมะคอสมอส)
เซเลอร์ฟาย 
พากย์เสียงโดยยูกะ โคมัตสึ (ภาพยนตร์อนิเมะคอสมอส)
เป็นอัศวินเซเลอร์ที่โหดร้ายไม่แพ้เซเลอร์ไค ตายเพราะถูกอิเทอร์นัลเซเลอร์มูนสังหาร
เซเลอร์ลีที 
พากย์เสียงโดยชิโอริ มิกามิ (ภาพยนตร์อนิเมะคอสมอส)
เป็นอัศวินเซเลอร์ผู้เฝ้าลำธารแห่งความหลงลืม สูญเสียดาวบ้านเกิดจึงมาเป็นสมุนของกาแล็กเซีย (ปรากฏตัวเฉพาะในมังงะและภาพยนตร์อนิเมะคอสมอส)
เซเลอร์นิมอซินี 
พากย์เสียงโดยคานาเอะ อิโต (ภาพยนตร์อนิเมะคอสมอส)
เป็นอัศวินเซเลอร์ผู้เฝ้าลำธารแห่งความทรงจำ เป็นคนมีจิตใจดี มีเมตตา ตายพร้อมกับพี่สาวฝาแฝดเนื่องจากถูกเซเลอร์ไคสังหาร (ปรากฏตัวเฉพาะในมังงะและภาพยนตร์อนิเมะคอสมอส)
=== เซเลอร์แอนิมาเมต ===
เซเลอร์ไอเอินเมาส์ 
พากย์เสียงโดยเอริโกะ ฮาระ, เซนะ โคอิซูมิ (ภาพยนตร์อนิเมะคอสมอส)
ในอนิเมะเป็นสมุนตัวแรกที่เซเลอร์กาแล็กเซียปล่อยออกมาให้ตามหาสตาร์ซีด แต่ก็พลาดทุกครั้ง หลังจากทำพลาดหลายครั้งจึงถูกกาแล็กเซียฆ่าตาย
เซเลอร์ไอเอินเมาส์ ร่างมนุษย์มีชื่อว่า เนซุ ชูโกะ
ในมังงะและภาพยนตร์อนิเมะคอสมอส เป็นเซเลอร์แอนิมาเมตคนแรกที่มาโจมตีโลกมนุษย์ โดยการโจมตีก่อกวนในงานคอนเสิร์ตของมิจิรุและทรีไลต์ มีพลังการโจมตีที่แข็งแกร่งเหนือกว่าเซเลอร์ยูเรนัสและเนปจูน แต่กลับถูกเซเลอร์สตาร์ฮีลเลอร์สังหารอย่างง่ายดาย
เซเลอร์อะลูมินัมไซเรน 
พากย์เสียงโดยคิกูโกะ อิโนอูเอะ, อายูมุ มูราเซะ (ภาพยนตร์อนิเมะคอสมอส)
ในอนิเมะเป็นศัตรูที่นิสัยดีที่สุดในเรื่องเซเลอร์มูนเลยก็ว่าได้ เนื่องจากก่อนจะสู้เธอจะให้นามบัตร และพูดจาไพเราะเป็นอย่างมาก แต่ก็ถูกกาแล็กเซียฆ่าทั้ง ๆ ที่รู้ว่า อูซางิคือเจ้าของสุดยอดสตาร์ซีด แต่เอามาไม่ได้
เซเลอร์อะลูมินัมไซเรน ร่างมนุษย์มีชื่อว่า อายะ เรโกะ
ในมังงะและภาพยนตร์อนิเมะคอสมอส เป็นผู้สังหารเซเลอร์เมอร์คิวรีและเซเลอร์จูปิเตอร์ แต่กลับถูกเซเลอร์สตาร์ไฟเตอร์และเซเลอร์สตาร์เมกเกอร์สังหาร
เซเลอร์เลดโครว์ 
พากย์เสียงโดยชิฮารุ ซูซูกะ, โยโกะ ฮิกาซะ (ภาพยนตร์อนิเมะคอสมอส)
ในอนิเมะเป็นเพื่อนสนิทของเซเลอร์อะลูมินัมไซเรน เป็นคนอารมณ์ร้อน และเลือกเป้าหมายไม่เก่ง ทำให้หาสตาร์ซีดที่แท้จริงไม่ได้ แต่เป็นอัศวินที่เซเลอร์กาแล็กเซียไว้ใจที่สุด เนื่องจากเอาจริงเอาจังมาก ตายเพราะถูกหลุมดำที่ตัวเองเอาออกมาดูด
เซเลอร์เลดโครว์ ร่างมนุษย์มีชื่อว่า คาราซูมะ อากาเนะ
ในมังงะและภาพยนตร์อนิเมะคอสมอส เป็นผู้สังหารเซเลอร์โคโรนิส ผู้นำแห่งดาวโคโรนิส (ดาวบ้านเกิดของเลดโครว์, โฟบอส และดีมอส) หมายแย่งชิงสตาร์ซีดของเซเลอร์มาร์สและวีนัส แต่กลับถูกอิเทอร์นัลเซเลอร์มูนสังหารด้วยท่า สตาร์ไลต์ฮันนีมูนเทราพีคิส
เซเลอร์ทินเนียงโกะ 
พากย์เสียงโดยอิกูเอะ โอตานิ, มาริยะ ไอซุ (ภาพยนตร์อนิเมะคอสมอส)
ในอนิเมะ เป็นศัตรูที่สร้างผลงานน้อยที่สุดในภาคสตาส์เลยก็ว่าได้ หลังจากพลาดในการหาสตาร์ซีด เมื่อรู้ว่าอูซางิเป็นเจ้าของสตาร์ซีดที่แท้จริง จึงเพ่งเล็งที่อูซางิคนเดียว แต่ถูกอิเทอร์นัลเซเลอร์มูนโจมตี ทำให้ร่างที่แท้จริงเกือบจะกลับมาเป็นอัศวินเซเลอร์ที่ดีได้ แต่ถูกกาแล็กเซียฆ่าทิ้งเสียก่อน
ในมังงะและภาพยนตร์อนิเมะคอสมอส เป็นผู้สังหารและทรยศเซเลอร์มาว ผู้นำของดาวมาว และยึดครองตำแหน่งอัศวินเซเลอร์ประจำดาวมาว ต่อมาได้ตามมายังที่โลกและทำให้มนุษย์ดาวมาวอย่างลูนา อาร์ทิมิส และไดแอนาถูกสะกดจนไม่สามารถเปลี่ยนร่างเป็นมนุษย์และพูดภาษามนุษย์ไม่ได้  ภายหลังถูกเซเลอร์กาแลกเซียสังหารในที่สุด หลังจากที่ทำภารกิจล้มเหลวมามาก
เซเลอร์เฮฟวีเมทัลปาปียง 
พากย์เสียงโดยฮารูกะ คูโด (ภาพยนตร์อนิเมะคอสมอส)
ตามคำกล่าวของนาโอโกะ ทาเกอูจิ ผู้เขียน เธอคือเซเลอร์แอนิมาเมตที่แข็งแกร่งที่สุด แต่ปรากฏตัวได้ 2 หน้าก็ตายโดยถูกเซเลอร์ควาเต็ทและอิเทอร์นัลเซเลอร์จิบิมูนสังหาร (ปรากฏตัวเฉพาะในมังงะและภาพยนตร์อนิเมะคอสมอส)
เซเลอร์พิวเตอร์ฟอกซ์
ปรากฏในภาคละครเวที
เซเลอร์ไทเทเนียมเครกโกะ
ปรากฏในภาคละครเวที
ตัวละครในเซเลอร์มูน
จักรวรรดิสมมุติ
องค์กรสมมุติ
ตัวละครที่เป็นสิ่งมีชีวิตนอกโลก
ตัวละครในบันเทิงคดีที่สามารถเทเลพอร์ต
ตัวละครที่เป็นนักสะสมวิญญาณ
ตัวละครที่เป็นผู้ก่อการฆ่าล้างเผ่าพันธุ์
ตัวร้ายที่มีพลังพิเศษที่เป็นสิ่งมีชีวิตนอกโลก
ตัวร้ายหญิงที่มีพลังพิเศษ
ดาวร้ายในแอนิเมชัน